Dreamworks Animation Lancarkan Trailer Siri Animasi Fast & Furious: Spy Racers
Studio Dreamworks Animation melancarkan teaser trailer siri animasi berjudul Fast & Furious: Spy Racers. Siri animasi itu merupakan ‘spin off’ dari francais Fast & Furious. Anda boleh tonton trailer tersebut dibawah. Fast & Furious: Spy Racers mengisahkan tentang Tony Toretto (sepupu kepada Dom Toretto) yang direkrut bersama rakannya oleh agensi kerajaan untuk menyusp masuk ke dalam liga perlumbaan kereta. Liga tersebut dianjurkan oleh organisasi jenayah terancang yang mahu mendominasi dunia. Tim Hendrick dan Bret Haaland akan bertindak selaku ‘showrunners’ dan juga penerbit eksekutif siri ini. Vin Diesel dan Chris Morgan juga menjadi penerbit eksekutif. Fast & Furious: Spy Racers akan bersiaran diseluruh dunia menerusi platform streaming Netflix pada penghujung tahun ini.